《读虞山张竹泉丈补拙庐制义试帖》
清代·周馨桂

露盥蔷薇读不休，雄才似此渺无俦。骅骝出塞霜啼血，雕鹗盘无雪翮秋。

官职折名名亦好，文章憎命命真仇。年高健在称潜德，五福原来贵未收。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。